פירוש נוסף ערך זה עוסק במשחק הימורים פופולרי. אם התכוונתם למכשיר למדידת אורך, ראו סרט מידה.
גלגל רולטה
**רולטה** (מצרפתית: **Roulette**, מילולית: "גלגל קטן") היא משחק מזל פופולרי של הימורים, הנפוץ בבתי קזינו. הרולטה היא גלגל שעליו תאים ממוספרים. מפעיל הרולטה מסובב את הגלגל, ומטיל פנימה כדור קטן. לאחר זמן מה, הגלגל נעצר והכדור נופל לתוך אחד התאים. על המהמרים לנחש היכן ייעצר הכדור.

היסטוריה של המשחק
-----------------

איור של משחק רולטה מסוף המאה ה-18
הימורי רולטה החלו בצרפת בסוף המאה ה-18 או אף לפני כן. בספר שיצא לאור בפריז ב-1801 מוזכר משחק שהתקיים ב-1796. בצרפת החדשה פורסם ב-1758 איסור על משחקי מזל, ובהם גם רולטה.

ב-1843 פיתחו שני צרפתים את הלוח עם האפס היחיד (0), ומשחק זה הפך למשחק המקובל בצרפת. משחק הרולטה התפשט מאוד במהלך המאה ה-19 והפך לאחד ממשחקי ההימורים הפופולריים, לרוב בגרסת האפס הכפול (00).

אופן המשחק
----------

שולחן רולטה
שולחן רולטה כולל גלגל המחולק ל־37 (רולטה בעלת אפס יחיד) או 38 (ברולטה בעלת שני תאי אפסים) תאים ממוספרים, ולוח בעל חלוקה דומה. המספרים ברולטה נחלקים למספרים אדומים ולמספרים שחורים, בהתאם לרקע עליו רשום המספר. תאי האפס מופיעים על רקע ירוק.

המפעיל (המכונה גם "קרופייה") קורא למהמרים לבצע את הימוריהם, בטרם יסובב את הגלגל ויטיל לתוכו את הכדור (ולעיתים, אפילו גם קצת לאחר מכן). ההימור מתבצע באמצעות הנחת ז'יטונים (אסימוני משחק בעלי ערך כספי) על לוח המשחק (לרוב, מרבד לבד ירוק), תוך ניסיון לנחש באיזה תא ייעצר הכדור (או, לחלופין, האם התא שבו ייעצר הכדור יהיה אדום או שחור, זוגי או בלתי זוגי, או בעל תכונה אחרת כלשהי). ההימור יכול להתבצע עד לרגע בו מודיע המפעיל כי אין להמר יותר ("No more bets").

על פי רוב לא ניתן להשתמש בז'יטונים ה"סטנדרטיים" של הקזינו וצריך לקבל ז'יטונים יחודיים לשולחן הרולטה.

כאשר תבקשו להמיר כסף בשולחן, תקבלו ז'יטונים בצבע מסויים ולשחקנים שונים יש צבעים שונים על מנת להבדיל אותם כאשר ממקמים ההימור על השולחן.

ולכן הסכום שתמירו, לחלק למספר הז'יטונים שתקבלו משקף את ערכו של כל ז'יטון.

מבנה הלוח, אופן ההימור וסיכויי הזכייה
-------------------------------------

גרסה נפוצה של לוח הימורי רולטה עם שני אפסים
### מבנה הלוח

לוח הרולטה ממוקם על שולחן הרולטה לצד הגלגל. הלוח בנוי מהמספרים 1 עד 36 כאשר מחציתם שחורים ומחציתם אדומים, משני מספרי האפס (היחיד או הכפול), ומאזורים נוספים. ההימור מתבצע על ידי הנחת ז'יטונים על לוח המשחק – על המספרים או על האזורים האחרים:

* שטח אדום - הימור על מספר אדום כלשהו.
* שטח שחור - הימור על מספר שחור כלשהו.
* מספר זוגי כלשהו
* מספר אי-זוגי כלשהו
* שליש ראשון - כל אחד מהמספרים 1 עד 12
* שליש שני - כל אחד מהמספרים 13 עד 24
* שליש שלישי - כל אחד מהמספרים 25 עד 36
* מחצית ראשונה - כל אחד מהמספרים 1 עד 18
* מחצית שנייה - כל אחד מהמספרים 19 עד 36

המשתתפים בהימור ברולטה יכולים להמר על מספרים כלשהם, או על האזורים הנוספים, או על צירופים כלשהם. אין מגבלה כלשהי על צירוף כלשהו של מספרים ואזורים נוספים, למעט סכומי הימור מקסימליים המורשים בכל אזור. אין הגבלה על כמות ההימורים השונים במשחק בודד, שמהמר יחיד יכול לבחור להניח עליהם ז'יטונים.

להימורים שונים יש יחסי תשלום שונים. סוגי ההימורים השונים על גלגל הרולטה וטבלת התשלומים הם:

הימור                            תשלום

אדום/שחור                     1:1

זוגי/אי זוגי                      1:1

מספרים 1-12                 2:1

מספרים 13-24               2:1

מספרים 25-36               2:1

מספרים 1-18                 1:1

מספרים 19-36               1:1

מספר מסויים                  35:1

כולל אפס

פיצול                             17:1

(הימור על אחד משני מספרים צמודים על השולחן) 

רחוב/שורה                     11:1

(הימור על שלושה מספרים מאותה השורה על השולחן)

פינה                              8:1

(הימור על ארבעה מספרים שנפגשים על השולחן)

טור                               2:1

(הימור על המספרים שבטור על השולחן)

  

כך שהשחקן יכול לבחור להמר על מספר בודד וגם על אדום וינצח או יפסיד כל הימור בנפרד, כאשר מה שמשפיע הוא רק על איזה תא נעצר הכדור.

כך שאם הכדור ינחת על מספר שמקיים כמה תנאים (למשל אדום וזוגי) תקבלו תשלום על כל ההימורים שזכו.

### סדר המספרים על הגלגל

השוואה בין רולטה אמריקאית (מימין) ורולטה אירופאית (משמאל)
ברוב בתי הקזינו, סדר המספרים על גלגל הרולטה הוא זהה:

* סדר המספרים בגלגל הרולטה הקלאסי בעל שני אפסים הוא:  
0-28-9-26-30-11-7-20-32-17-5-22-34-15-3-24-36-13-1-00-27-10-25-29-12-8-19-31-18-6-21-33-16-4-23-35-14-2
* סדר המספרים בגלגל הרולטה הקלאסי בעל אפס יחיד הוא:  
0-32-15-19-4-21-2-25-17-34-6-27-13-36-11-30-8-23-10-5-24-16-33-1-20-14-31-9-22-18-29-7-28-12-35-3-26

סך כל המספרים בגלגל רולטה הוא 666.

### סיכויי זכייה וההסתברות להפסד

המשחק מתוכנן כך שבכל סיבוב של הרולטה, בית הקזינו ירוויח מספר אחוזים מההימורים. הסיבה לכך היא קיומם של האפסים.

הימור על אחד מהאפסים או על מספר יחיד מזכה את המהמר, אם זכה, בסכום ההימור כפול 35, בעוד שהסיכוי לזכייה הוא 1 ל-38. משמעו של דבר הוא, כי מהמר שיהמר על כל המספרים באותו סיבוב, כולל האפסים, בסכום של דולר אחד לכל מספר, בהוצאה של 38 דולר, יישאר עם 36 דולר בלבד (סכום ההימור על המספר הזוכה ועוד 35) – הפסד של 2 דולרים. מכאן, שההימור הבסיסי על מספר ברולטה כרוך בהסתברות להפסד של 97.4% ועם תוחלת רווח שלילית לשחקן של 5.26% ({\displaystyle {\frac {37}{38}}}), וזהו גם הרווח של הקזינו.
גם הימורים אחרים מגיעים לרוב לאותה תוחלת רווח. הימור על צבע אדום ב-100 דולר, יזכה את המהמר ב-100 דולר, אם עלה בגורל מספר אדום. הסיכוי להרוויח בהימור זה הוא 18 (מספרים אדומים) מתוך 38, והסיכוי להפסיד הוא 20 (18 שחורים ועוד שני האפסים הירוקים) מתוך 38, כך שתוחלת ההפסד היא שוב 5.26% ({\displaystyle {\frac {2}{38}}}).

  

**לוח תוצאות אחרונות**

מקובל שליד שולחן הרולטה יש לוח אלקטרוני עם תוצאות הסיבובים האחרונים, אך לוח זה לא מספק מידע למהמר אלא רק תומך בכשל המהמר כיוון שכל סיבוב של גלגל הרולטה הוא ארוע בלתי תלוי.

כיוון שכל סיבוב הוא בפני עצמו, אין באמת שיטה לנצח את הרולטה לאורך זמן עם אף מודל הימור, והסיבה היא שבכל סיבוב לבית יש את אותו היתרון (אותה תוחלת רווח).

רולטה צרפתית
------------

רולטה צרפתית (תא אפס יחיד)
הרולטה הצרפתית, הקרויה גם "רולטה אירופאית" (סוג הרולטה השני קרוי "רולטה אמריקאית"), מאופיינת במופע יחיד של אפס, ולכן סיכויי הזכייה בה גבוהים יותר. הרולטה הצרפתית נפוצה בעיקר באירופה, אך כמעט לא קיימת ביתר העולם. ברולטה צרפתית תוחלת הרווח היא רק כ-2.7%-.

כיוון שיש רק תא אחד ירוק (עם המספר 0), החישוב הוא דומה לזה עם שני אפסים (0 ו 00) אך יש 37 תאים אפשריים על הגלגל.

למשל עבור הימור על אדום השחקן ינצח בהסתברות של {\displaystyle {\frac {18}{37}}} ויקבל יחס של 1:1 על ההימור, אך יפסיד בסיכוי של {\displaystyle {\frac {19}{37}}}, כך שבסיכום יקבל 2.7%- = {\displaystyle {\frac {19}{37}}} -{\displaystyle {\frac {18}{37}}}.

ראו גם
------

* מרטינגל (שיטת הימורים)

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **רולטה** |
| ויקישיתוף תמונות ומדיה בוויקישיתוף: **רולטה** |

* אתר למנויים בלבד קית שלל, בלומברג ביזנסוויק, איך מרוויחים מיליון ליש"ט בלילה אחד? המרדף אחרי אשף הרולטה שלמד לנצח את הבית, באתר TheMarker‏, 25 במאי 2023
* רולטה, באתר אנציקלופדיה בריטניקה (באנגלית)
* רולטה, דף שער בספרייה הלאומית
* משחק הרולטה מתוך הבלוג של האתר 21nil.com

הערות שוליים
------------

1. ↑  Roulette Wheel Study, Ron Shelley, (1988)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546259405171
* BnF: cb12065663f (data)
* GND: 4050755-5
* LCCN: sh85115527
* NDL: 00569815
* NKC: ph135276

 |